English: Yes. Thank you. I've mentioned already in my preceding answers a lot of the work that we're doing on increasing family support and therapeutic support in order, where we can, to safely and appropriately keep children within the family unit. I mentioned it in my opening remarks but also some of the work streams that the MAG is taking forward as well. You majored in a couple of your points there on whether, if we make savings in one area, for example - and we haven't achieved this yet, I have to say - on reducing the numbers of children coming into care, would that be transferred across into another area. Look, we're not cutting and splicing this budget. We've just announced an additional £15 million today. Our intention is to sustain the funding that's going in there, and, as I said to Helen Mary's earlier point, also to find sustainable models in which we keep that going, and part of that is through regional partnership working but also local partnership working, I have to say as well. It's got to translate right down to the local level. But I think our commitment today and over the last few years has been clear that, whilst for some people this might be a slightly left field thing - it's not often a thing that attracts big media headlines - for us it's the most important thing if we genuinely believe that every single child has the right to have those outcomes regardless of the circumstances into which they are born or what life throws at them and their family situation. On the safeguarding issue, I mentioned today that we are supporting - and encouraging others to support, I have to say - the Stop it Now! Wales campaign around sexual abuse of children, but, of course, in Wales, we are probably slightly more ahead of the game as well in terms of the work we are doing with our national safeguarding board, our regional safeguarding boards - . We are not complacent because I think the safeguarding boards themselves know that we've still got work to do. We see it when something hits the headlines. We look at what's happened, we look at what's gone wrong, we learn from it, and then we make sure those lessons are learned not just in the region but across Wales as well. So, I hope that gives you the reassurance. And, finally - my apologies - the reason I didn't respond to you last time is that I couldn't - . It was my fault; I was slightly confused on what you're asking me, but I went back and had a look at the transcript. So, let me just make it clear here: on the day that we made the last statement, I went to actually visit a young couple not far from here in Cardiff, actually, who were part of the Adopting Together programme. I think you mentioned previously about this issue around ethnic minorities that they weren't specifically mentioned within that. Actually, they are, and I think we've written to you now to explain that, within the literature, it specifically refers, for example, to children from a black and minority ethnic background. So, I'm very happy to put on record that there should be nothing that disbars people from adoption - from becoming a loving, caring family - based on race or ethnicity or gender or sexuality or whatever. What matters is a caring, loving family that will give that child the very best start in life and the stability they have to live and thrive. That's what this is all about.
Welsh: Byddaf. Diolch. Rwyf i wedi sôn eisoes, yn fy atebion blaenorol, am lawer o'r gwaith yr ydym ni'n ei wneud i gynyddu cymorth i deuluoedd a chymorth therapiwtig er mwyn, lle y gallwn ni, gadw plant o fewn yr uned deuluol yn ddiogel ac yn briodol. Soniais am hyn yn fy sylwadau agoriadol, ond hefyd rhai o'r ffrydiau gwaith y mae grŵp cynghori'r Gweinidog yn eu hybu hefyd. Roeddech chi'n rhoi sylw arbennig i un neu ddau o'ch pwyntiau yn y fan yna ynghylch petai ni'n gwneud arbedion mewn un maes er enghraifft - ac nid ydym wedi cyflawni hyn eto, mae'n rhaid imi ddweud - wrth leihau nifer y plant sy'n cael eu gosod mewn gofal, a fyddai hynny'n cael ei drosglwyddo i faes arall. Edrychwch, nid ydym ni'n torri nac yn asio'r gyllideb hon. Rydym ni newydd gyhoeddi £15 miliwn ychwanegol heddiw. Ein bwriad yw cynnal y cyllid sy'n mynd i mewn i hyn, ac, fel y dywedais wrth ymateb i bwynt Helen Mary yn gynharach, i ddod o hyd hefyd i fodelau cynaliadwy i alluogi hynny i barhau, a rhan o hynny yw drwy weithio mewn partneriaeth ranbarthol, ond hefyd gweithio mewn partneriaeth leol. Mae'n rhaid imi ddweud hefyd. Mae'n rhaid iddo dreiddio i lawr i'r lefel leol. Ond rwy'n credu bod ein hymrwymiad heddiw a dros y blynyddoedd diwethaf wedi bod yn glir, er i rai pobl, gallai hyn fod yn rhywbeth ychydig yn anghonfensiynol - nid yw'n rhywbeth sy'n creu penawdau mawr yn y cyfryngau - i ni dyma'r peth pwysicaf os ydym ni'n credu o ddifrif bod gan bob un plentyn yr hawl i gael y canlyniadau hynny beth bynnag yw amgylchiadau eu geni neu'r hyn y mae bywyd yn ei daflu atyn nhw a'u sefyllfa deuluol. Ar fater diogelu, soniais heddiw ein bod yn cefnogi - ac yn annog eraill i gefnogi, mae'n rhaid imi ddweud - yr ymgyrch Stop it Now! ynghylch cam-drin plant yn rhywiol, ond, wrth gwrs, yng Nghymru, rydym ni mwy na thebyg ychydig mwy ar flaen y gad hefyd o ran y gwaith yr ydym ni'n ei wneud gyda'n bwrdd diogelu cenedlaethol, ein byrddau diogelu rhanbarthol - . Nid ydym ni'n hunanfodlon oherwydd rwy'n credu bod y byrddau diogelu eu hunain yn gwybod bod gennym ni waith i'w wneud o hyd. Fe welwn ni hyn pan fo rhywbeth yn cyrraedd y penawdau. Rydym ni'n edrych ar yr hyn sydd wedi digwydd, rydym ni'n edrych ar yr hyn aeth o'i le, fe ddysgwn ni o hyn, ac wedyn rydym yn gwneud yn siŵr bod y gwersi hynny yn cael eu dysgu, nid yn unig yn y rhanbarth, ond ledled Cymru hefyd. Felly rwy'n gobeithio bod hynny'n rhoi sicrwydd i chi. Ac, yn olaf - rwy'n ymddiheuro - y rheswm pam na wnes i ymateb i chi y tro diwethaf yw oherwydd nad oeddwn i'n gallu - . Arnaf i oedd y bai; Roeddwn i braidd yn ddryslyd ynglŷn â'r hyn yr oeddech chi'n ei ofyn imi, ond fe es i'n ôl ac edrych ar y trawsgrifiad. Felly, gadewch imi ei gwneud un glir yn y fan yma: ar y diwrnod y gwnaethom ni'r datganiad diwethaf, fe es i ymweld â chwpl ifanc nid nepell oddi yma yng Nghaerdydd, mewn gwirionedd roedden nhw'n rhan o'r rhaglen Mabwysiadu Gyda'n Gilydd. Rwy'n credu ichi grybwyll o'r blaen y mater hwn ynghylch lleiafrifoedd ethnig nad oedd sôn amdanyn nhw'n benodol o fewn hynny. Mewn gwirionedd, y mae sôn amdanyn nhw, ac rwy'n credu bellach ein bod ni wedi ysgrifennu atoch i egluro y ceir, o fewn y llenyddiaeth, gyfeiriad penodol er enghraifft at blant o gefndir pobl dduon a lleiafrifoedd ethnig. Felly, rwyf yn hapus iawn i ddweud ar goedd na ddylai unrhyw beth eithrio pobl rhag mabwysiadu - rhag dod yn deulu cariadus, gofalgar - ar sail hil nac ethnigrwydd na rhyw na rywioldeb nac unrhyw beth. Yr hyn sy'n bwysig yw teulu gofalgar, cariadus a fydd yn rhoi'r cychwyn gorau posibl mewn bywyd i'r plentyn hwnnw ynghyd â sefydlogrwydd i fyw ac i ffynnu. Dyna hanfod hyn i gyd.